《送圣徙入京兼呈纪常子进》
宋代·范祖禹

二年隔京洛，思见亦已久。
骊驹将戒行，姑共一杯酒。
君来买园林，山川既富有。
顾我犹旅人。安排卧林薮。
不意嵩岭云，输君先入手。
谋生已知拙，高遁惭居后。
贵富等浮云，名声似箕斗。
终当结茅屋，邻舍闻鸡狗。
杖履作往还，过从惟野叟。
爱君修竹间，一水似崖口。
扫除石上月，寒除石上月，
寒桧摇青箒。早赋归去来，
无为事奔走。前期知非远，
同集待诸友。寄我思洛诗，
东风想回首。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。